**Cyfeirnod Rhyddid Gwybodaeth: SCHTh 28-2024**

**Cais: 4 Medi 2024**

**Ymateb: 13 Medi 2024**

Gallaf gadarnhau nad yw Swyddfa Comisiynydd yr Heddlu a Throseddu (SCHTh) yn dal y wybodaeth y gofynnwyd amdani, fel yr amlinellir isod:

Cwestiwn:

Ar y ddealltwriaeth bod Praesept Heddlu Dyfed-Powys yn methu â bodloni gofynion Deddf Biliau Cyfnewid 1882 oherwydd absenoldeb anfonebu, o dan ddarpariaethau Deddf Rhyddid Gwybodaeth 2000, darparwch yr holl eitemau cyfansoddol a gwmpesir gan y tâl hwn os gwelwch chi’n dda, oherwydd mae’n ymddangos fel tâl braidd yn uchel am wasanaeth mor ddiwerth, lle mae ond 3 gorsaf rhan amser ym Mhowys gyfan.

Ateb:

Yn gyffredinol, ni chwmpesir y Praesept Heddlu a’r Dreth Gyngor gan Ddeddf Biliau Cyfnewid 1882. Comisiynydd yr Heddlu a Throseddu yw’r awdurdod praeseptu ar gyfer dibenion Deddf Cyllid Llywodraeth Leol 1992 a Rheoliadau'r Dreth Gyngor (Gweinyddu a Gorfodi) 1992. Yn ogystal, mae’r praesept hefyd yn cael ei gynnwys o fewn Deddf Diwygio’r Heddlu a Chyfrifoldeb Cymdeithasol 2011 a Rheoliadau Paneli Heddlu a Throseddu (Praeseptau a Phenodiadau Prif Gwnstabl) 2012.

Mewn perthynas â’r praesept ei hun, byddwn yn eich cyfeirio at adran Gyllid ein gwefan, sy’n cynnwys gwybodaeth am y Cynllun Ariannol Tymor Canolig, yn ogystal â’r hysbysiad Praesept ar gyfer 2024/2025. Am ragor o wybodaeth am ardal Powys yr Heddlu, byddai’r wybodaeth hon yn cael ei hystyried yn wybodaeth weithrediadol, a Heddlu Dyfed-Powys fyddai’n ei dal, nid y Swyddfa hon.

Mae’r ddolen i’r wybodaeth ar y wefan fan hyn: <https://www.dyfedpowys-pcc.org.uk/cy/cyllid/y-praesept-a-r-cynllun-ariannol-tymor-canolig/>